ગુજરાતની જીવાદોરી સમાન નર્મદા ડેમથી ત્રણ કિ.મી.ના અંતરે આવેલી સાધુ ટેકરી પર સરદાર વલ્લભભાઇ પટેલની વિશ્વની સૌથી ઉંચી 182 મીટર ઉંચી પ્રતિમાની 85 ટકા કામગીરી પૂર્ણ થઇ ચૂકી છે. સરદાર વલ્લભભાઇ પટેલની 182 મીટર ઉંચી પ્રતિમાનું નિર્માણ 3 જુન 2018 સુધીમાં કરી દેવાનું આયોજન હતું. પરંતુ નિર્ધારીત સમય કરતાં બે મહિના કામ મોડુ ચાલી રહ્યું છે. 31મી ઓકટોબરે સ્ટેચ્યુનું લોકાર્પણ કરવા સરકાર તત્પર છે અને ત્રણ મહિનામાં બીજી વખત મુખ્યમંત્રી વિજય રૂપાણીએ કેવડીયાની મુલાકાત લઇ અધિકારીઓને સૂચનાઓ આપી છે.